**Belterületi közutak fejlesztése Bükkszentkereszt és Mályi településeken**

Kedvezményezett: Bükkszentkereszt Község Önkormányzata (konzorciumi partner: Mályi község Önkormányzata)

Projekt címe: Belterületi közutak fejlesztése Bükkszentkereszt és Mályi településeken

Projekt elszámolható összköltsége: 166,833277 millió Ft

Támogatás összege:166,833277 millió forint

Támogatás intenzitása: 100%

A projekt tervezett fizikai befejezése: 2025.09.30.

Projekt azonosító száma: TOP\_PLUSZ-1.2.3-21-BO1-2022-00018

**Projekt bemutatása**

Bükkszentkereszt Község Önkormányzata konzorciumban Mályi Község Önkormányzatával „Belterületi közutak fejlesztése Bükkszentkereszt és Mályi településeken” címmel támogatási kérelmet nyújtott be a TOP\_Plusz-1.2.3.-21 azonosítószámú, „Belterületi utak fejlesztése” tárgyú pályázati felhívásra, mely pályázat TOP\_PLUSZ-1.2.3-21-BO1-2022-00018 azonosító számmal 2022. 12. 14-én 166.833.277 Ft támogatásban részesült.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja  
értelmében a helyi közügyek, valamint a helyben biztosítható közfeladatok körében ellátandó helyi  
önkormányzati feladat a településüzemeltetés, annak keretében – többek között – a helyi közutak és  
tartozékainak kialakítása és fenntartása, gépjárművek parkolásának biztosítása.

A TOPP\_PLUSZ-1.2.3 „Belterületi utak fejlesztése” felhívás fő célja a helyi önkormányzatok jogszabályi kötelezettségéhez kapcsolódóan az önkormányzati tulajdonú belterületi közutak építése, korszerűsítése, felújítása, közlekedésbiztonsági célú fejlesztése.

A felhívás keretében az önkormányzati tulajdonú belterületi gyorsforgalmi utakhoz, elsőrendű főúthoz,  
másodrendű főúthoz, gyűjtőutakhoz, kiszolgáló-, lakó- és vegyes használatú utakhoz, valamint az  
országos közúttal közös vagy önkormányzati tulajdonban lévő belterületi csomópontokhoz kapcsolódó  
fejlesztések támogathatóak

Jogszabályi kötelezettségének megfelelve Bükkszentkereszt és Mályi települések helyi önkormányzatai célul tűzték ki a településük belterületi útjainak felújítását a pénzügyi forrásokhoz igazodva.

A projekt átfogó célja: A települések alapinfrastrukturális állapotának javítása és a belterület utak javítása által, a település környezetbiztonság javítása, élhetőbbé tétele, vonzóbb lakókörnyezet  
kialakítása, melynek eredményeként a települések népességmegtartó erejének növelése, versenyképességének és hosszú távú fennmaradásának az erősítése

A projekt keretében Bükkszentkereszten a Kölcsey, Széchenyi és Hunyadi utcák felújítása tervezett, összesen 1133 m hosszon. Az útburkolat teljes szélességben 2+4,0 cm vastag új aszfalt réteget kap. A kopóréteg kiépítését követően a kétoldali padka is rendezésre kerül. A teherbírási problémákkal érintett szakaszokon teljes pályaszerkezet csere történik.

Felújítandó hossz – Kölcsey utca: 266,0 m

Felújítandó hossz – Széchenyi utca: 500,6 m

Felújítandó hossz – Hunyadi utca: 93,3+272,5 m

Felújított burkolatszélesség – Kölcsey utca: 3,0 – 3,6 m

Felújított burkolatszélesség – Széchenyi utca: 3,0 – 4,0 m

Felújított burkolatszélesség – Hunyadi utca (1157 hrsz.): 3,6 – 4,1 m

Felújított burkolatszélesség – Hunyadi utca (635 hrsz.): 3,0 m

Padkaszélesség: 0,5 m

Padkavastagság: 10 cm

Mályiban a Mályi-tóhoz vezető Vásárhelyi utca felújítása történik meg 495 m hosszon. A meglévő aszfalt burkolatú út mindkét oldalán 1,00 – 1,00 m széles burkolt padka építés történik zúzottköves alap kialakításával a kerékpáros közlekedés biztonságosabbá tétele érdekében. Az útszakaszokon lokális kátyúzást követően teljes szélességben aszfalt kopóréteg beépítése történik meg. Az aszfalt burkolatépítést követően, 0,50 – 0,50 m széles kétoldali szórt padkaépítésre is sor kerül.

A projekt keretében a két településen összességében több mint 1,6 km hosszú útszakasz kerül felújításra.

A projekt finanszírozása az Európai Unió támogatásával, az Európai Regionális Fejlesztési Alap Társfinanszírozásával, a Terület és Településfejlesztési Operatív Program Plusz keretén belül valósul meg.